L 310/12
EL
Επίσημη Εφημερίδα της Ευρωπαϊκής Ένωσης
1.12.2022
ΑΠΟΦΑΣΕΙΣ ΑΠΟΦΑΣΗ (ΕΕ) 2022/2341 ΤΟΥ ΣΥΜΒΟΥΛΙΟΥ της 21ης Νοεμβρίου 2022 για την τροποποίηση της απόφασης (ΕΕ) 2021/1345 όσον αφορά την έγκριση της έναρξης διαπραγματεύσεων με την Κολομβία και το Μεξικό με σκοπό τη σύναψη συμφωνιών σχετικά με το εμπόριο βιολογικών προϊόντων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφοι 3 και 4, Έχοντας υπόψη τη σύσταση της Ευρωπαϊκής Επιτροπής, Εκτιμώντας τα ακόλουθα: (1)
Ο κανονισμός (ΕΕ) 2018/848 του Ευρωπαϊκού Κοινοβουλίου και του Συμβουλίου (1) θεσπίζει τη δυνατότητα χορήγησης πρόσβασης στην αγορά της Ένωσης για βιολογικά προϊόντα που προέρχονται από τρίτες χώρες για τις οποίες έχει αναγνωριστεί στο πλαίσιο εμπορικής συμφωνίας ότι διαθέτουν σύστημα παραγωγής που ανταποκρίνεται στους ίδιους στόχους και αρχές, εφαρμόζοντας κανόνες που εγγυώνται το ίδιο επίπεδο εξασφάλισης της συμμόρφωσης με εκείνο που εξασφαλίζουν οι κανόνες της Ένωσης.
(2)
Το Συμβούλιο, με την απόφαση (ΕΕ) 2021/1345 του Συμβουλίου (2), εξουσιοδότησε την Επιτροπή να αρχίσει διαπραγματεύσεις σχετικά με συμφωνίες για το εμπόριο βιολογικών προϊόντων μεταξύ της Ένωσης και της Αργεντινής, της Αυστραλίας, των Ηνωμένων Πολιτειών, της Ιαπωνίας, της Ινδίας, του Ισραήλ, του Καναδά, της Κόστα Ρίκα, της Νέας Ζηλανδίας, της Νότιας Κορέας και της Τυνησίας.
(3)
Η Επιτροπή ξεκίνησε διαπραγματεύσεις με την Κολομβία και το Μεξικό δυνάμει της απόφασης του Συμβουλίου της 16ης Ιουνίου 2014 (3).
Η εν λόγω απόφαση περιλάμβανε περιορισμό της διάρκειας των διαπραγματεύσεων, οι οποίες δεν κατέστη δυνατόν να ολοκληρωθούν πριν από τη λήξη της προθεσμίας.
(4)
Θα πρέπει, συνεπώς, να αρχίσουν διαπραγματεύσεις με την Κολομβία και το Μεξικό για τη σύναψη συμφωνιών σχετικά με το εμπόριο βιολογικών προϊόντων.
Οι εν λόγω διαπραγματεύσεις θα πρέπει να διεξαχθούν βάσει των διαπραγματευτικών οδηγιών οι οποίες εκτίθενται στο προσάρτημα της απόφασης (ΕΕ) 2021/1345.
(5)
Ως εκ τούτου, ενδείκνυται να τροποποιηθεί η απόφαση (ΕΕ) 2021/1345 προκειμένου να συμπεριληφθούν η Κολομβία και το Μεξικό στο πεδίο εφαρμογής της.
(6)
Οι διαπραγματευτικές οδηγίες που ορίζονται στο προσάρτημα της απόφασης (ΕΕ) 2021/1345 θα πρέπει να τροποποιηθούν, προκειμένου να συμπεριληφθούν αναφορές στην Κολομβία και το Μεξικό.
(7)
Επομένως, η απόφαση (ΕΕ) 2021/1345 θα πρέπει να τροποποιηθεί αναλόγως,
(1) Κανονισμός (ΕΕ) 2018/848 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για τη βιολογική παραγωγή και την επισήμανση των βιολογικών προϊόντων και για την κατάργηση του κανονισμού (ΕΚ) αριθ.
834/2007 του Συμβουλίου (ΕΕ L 150 της 14.6.2018, σ. 1).
(2) Απόφαση (ΕΕ) 2021/1345 του Συμβουλίου, της 28ης Ιουνίου 2021, με την οποία εγκρίνεται η έναρξη διαπραγματεύσεων με την Αργεντινή, την Αυστραλία, τις Ηνωμένες Πολιτείες, την Ιαπωνία, την Ινδία, το Ισραήλ, τον Καναδά, την Κόστα Ρίκα, τη Νέα Ζηλανδία, τη Νότια Κορέα και την Τυνησία με σκοπό τη σύναψη συμφωνιών σχετικά με το εμπόριο βιολογικών προϊόντων (ΕΕ L 306 της 31.8.2021, σ. 2).
(3) Απόφαση του Συμβουλίου, της 16ης Ιουνίου 2014, με την οποία εγκρίνεται η έναρξη διαπραγμετεύσεων σχετικά με συμφωνίες μεταξύ της Ευρωπαϊκής Ένωσης και τρίτων χωρών για το εμπόριο βιολογικών προϊόντων (βλέπε έγγραφο ST 10474/14 σε http://register.consilium.
europa.eu).